### Beslutninger

Tilbagesendes Magistratsafdelingen for Teknik og Miljø med bemærkning, at byrådet i sit møde den 25. juni 2025 har vedtaget Magistratens foranstående indstilling af 17. juni 2025.

Venstres byrådsgruppe kunne tiltræde indstillingen med undtagelse af tiltaget vedrørende [adresse].

Magistratsafdelingen for Teknik og Miljø udarbejder notat.

###

Endelig vedtagelse efter høring samt afrapportering for 2024.

### Resume

Klimatilpasningsplan 2024-2030 beskriver konsekvenserne af klimaforandringerne, og hvordan [adresse] skal forholde sig til dem nu og fremover.

Planen sætter retning for at gøre [adresse] mere robust. Det er en dynamisk plan, der i første omgang peger på 12 indsatsområder med stigende vandmængder som primær udfordring.

Byrådet besluttede 11. september 2024 at sende forslag til klimatilpasningsplan 2024-2030 og tilhørende miljøvurdering i offentlig høring.

Teknik og Miljø har modtaget 21 høringssvar fra privatpersoner, borgersammenslutninger, interesseorganisation og offentlige myndigheder.

Høringssvarene indgår som inspiration i det videre arbejde med klimatilpasning, men foreslås ikke at give anledning til ændringer i Klimatilpasningsplanen.

Med endelig vedtagelse af klimatilpasningsplanen og årlig afrapportering kan [adresse] recertificeres efter de højeste internationale standarder for klimaplanlægning. Første afrapportering på målopfyldelse findes i bilag 4.

### Beslutningspunkter

Det indstilles:

At 1) Klimatilpasningsplan 2024-2030 med sammenfattende redegørelse af miljøvurdering vedtages endeligt

At 2) Høringssvarene besvares som det fremgår af indstillingens bilag 3

At 3) byrådet tager den vedlagte afrapportering for klimatilpasningsindsatsen i 2024 til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: Magistraten

Dato: 17-06-2025

Anette Christoffersen: 7

Fremsendes til [adresse] med bemærkning, at Magistraten i mødet den 17. juni 2025 anbefaler, at byrådet tiltræder Magistratsafdelingen for Teknik og Miljøs indstilling af 26. maj 2025.

Magistratsafdelingen for Teknik og Miljø udarbejder notat med oversigt over hvilke indsatser der kan igangsættes med den nuværende finansiering og hvilke dele der afventer ny finansiering.